钦定古今图书集成/明伦汇编/氏族典/第623卷 > 《郑樵通志》 > 拓跋孤
## 钦定古今图书集成/明伦汇编/氏族典/第623卷 > 《郑樵通志》 > 拓跋孤

按《魏书高凉王传》：“高凉王孤，平文皇帝之第四子也。
多才艺，有志略。烈帝之前元年，国有内难，昭成如襄
国。后烈帝临崩，顾命迎昭成立之，社稷可安。及崩，群
臣咸以新有大故，内外未安，昭成在南，来未可果，比
至之间，恐生变诈，宜立长君，以镇众望。次弟屈刚猛
多变，不如孤之宽和柔顺，于是大人梁盖等杀屈，共”
推孤。孤曰：“吾兄居长，自应继位，吾安可越次而处大
业！”乃自诣邺奉迎，请身留为质。石虎义而从之。昭成
即位，乃分国半部以与之，薨。